Martin Glaz Serup

Martin Glaz Serup (født 1978 i København) er en dansk digter, børnebogsforfatter, redaktør og kritiker. Han er BA i Dansk og Kunsthistorie, cand.mag. i Moderne Kultur, Ph.d. i Litteraturvidenskab og Moderne Kultur fra Københavns Universitet med afhandlingen Kulturel erindring og konceptuel vidnesbyrdlitteratur. Desuden uddannet fra Forfatterskolen 2004. Modtog i 2012 Statens Kunstfonds Treårige Arbejdsstipendium.

Serup har været redaktør af litteraturtidsskriftet Apparatur, som han var med til at grundlægge, desuden redaktionssekretær på lyriktidsskriftet Hvedekorn (2005-2007) og redaktør af internetportalen Litlive (2003-2008), som han grundlagde sammen med Pablo Henrik Llambías. Bidragsyder til den litterære fællesblog Promenaden  (2011-2017), som han grundlagde sammen med Niels Frank og Thomas Boberg. Serup har en af de ældste, stadig fungerende litteraturblogs i Skandinavien - Kornkammer.dk.

Debuterede i 1996 med en novelle i antologien Det Ukendte og i 1998 med digte i Hvedekorn og har siden publiceret i en lang række internationale tidsskrifter.

Har undervist fast i skrivekunst på Syddansk Universitet, på Forfatterskolen for Børnelitteratur under Aarhus Universitet og på Litteraturvidenskab på Københavns Universitet, og har desuden undervist på Forfatterskolen, Forfatterstudiet i Tromsø, Litterär Gestaltning i Göteborg, på universiteterne i Nuuk og Tórshavn og en lang række andre steder.

Grundlagde i 2020 onlineskriveskolen og -fællesskabet Forfatterhouse sammen med  Malene Kirkegaard.

Priser 
 Statens Kunstfonds Treårige Arbejdsstipendium i 2012
 Guldmedalje fra Københavns Universitet i 2008 for medaljeafhandlingen Poesi og relationel æstetik
 Michael Strunge-Prisen i 2006

Bibliografi

Digtsamlinger 
Kan du huske/regnvejret i Trieste (Victor B. Andersens Maskinfabrik 2021)
Uendelige sommer, Turbine 2020 (digte)
Endnu er dagen ikke spildt, Turbine 2019 (digte)
Fredag, SMSpress 2014 (digt)
 Romerske nætter, Tiderne Skifter 2013 (digtsuite) (udgivet Sverige)
 Mandag, SMSpress 2010 (digt)
 Marken, Edition After Hand 2010 (digt) (udgivet i USA, Finland, Sverige, Tyskland, Mexico, Cuba og Grækenland)
 Trafikken er uvirkelig, Borgen 2007 (langdigt) (udgivet i Finland i svensk oversættelse, Trafiken är overklig)
 4, adressens forlag 2005 (langdigt)
 Borgmester Gud, Lindhardt og Ringhof 2003 (digte)
 Travelling Salesman, adressens forlag 2002 (digt)
 Shylas ansigt, Lindhardt og Ringhof 2002 (digte)

Essays og optegnelser 
 Læsesteder, forlaget emanicipa(t/ss)ionsfrugten 2018 (udgivet i Finland i svensk oversættelse, Läsplatser)
 Reading Places (oversat af Christopher Sand-Iversen), no press 2017
 20/05/2014 (s.m. Hanne Kvist),Kornkammer Small Press 2014
Mortens bog 3, Kornkammer Small Press 2014
 Relationel poesi , Syddansk Universitetsforlag 2013
 Mortens bog 2, Kornkammer Small Press 2011
 Mortens bog, Kornkammer Small Press 2006
 Rejsen til Rügen (s.m. Thomas Oldrup og Lasse Lægteskov), privattryk 2004

Bøger for børn 
 Trolden på tredje – og to andre eventyr (børnebog, illustreret af Kristian Eskild Jensen), Gad 2022
 Hvis du møder en bjørn (børnebog, s.m. Malin Kivelä, illustreret af Linda Bondestam), Jensen & Dalgaard 2021
 Huset på havets bund (børnebog, illustreret af Lars Vegas Nielsen), Gyldendal 2018
 Ingen verdens ting (børnebog, illustreret af Cato Thau-Jensen), Gyldendal 2017
 Historien om Daniil Kharms (børnebog, illustreret af Mette Marcussen), Jensen & Dalgaard 2017
 Yana og Eliah (og mange andre børn) (børnebog, illustrationer Lilian Brøgger), Gyldendal 2013
 Kalder alle nisser (julekalender for børn, s.m. Hanne Kvist), SMSpress 2011
 Da bedstefar var postbud (børnebog, illustrationer Rasmus Bregnhøi), Gyldendal 2010
 En spændende historie (børnebog, illustrationer Cato Thau-Jensen), Gyldendal 2009
 Hvis.Du.Ser.Noget.Sig.Noget (ungdomsroman, s.m. Hanne Kvist), Dansklærerforeningen 2007
 Sebastians monster (børnebog, illustrationer Lars Vegas Nielsen), Alma 2007
 Virus (billedroman, illustrationer Morten Voigt), Dansklærerforeningen 2006
 Skræp! (børnebog, illustrationer Pia Thaulov), Gyldendal 2003

Referencer

Ekserne henvisninger 
 Martin Glaz Serup har siden 2005 blogget på www.kornkammer.blogspot.com og været en del af det litterære blogkollektiv Promenaden siden 2011.
 Interview i 3:AM Magazine oktober 2010.

Børnebogsforfattere fra Danmark
Digtere fra Danmark
Personer fra København
Redaktører fra Danmark
Dansksprogede forfattere fra Danmark
Mandlige forfattere i det 21. århundrede
Modtagere af Københavns Universitets guldmedalje